**S P E C I F I K A C I J A P R O I Z V O D A**

**KRUH I PEKARSKI PROIZVODI**

Karakteristična senzorska svojstva (izgled, miris i okus, boja struktura i elastičnost): senzorska svojstva ovise o vrsti brašna i drugih sastojaka od kojega su kruh i pecivo izrađeni;

- čista i neoštećena kora;

Količina vode u sredini polubijelog pšeničnog kruha mora iznositi do 46%.

**Pšenični kruh polubijeli:** pšenično polubijelo brašno s udjelom pepela od 0,65 – 0,90%;

**Raženi miješani kruh**: mora sadržavati više od 30% raženog brašna ili raženih pahuljica računato na ukupnu količinu brašna;

**Kukuruzni miješani kruh:** više od 20% kukuruznog brašna od ukupne količine brašna

**Kruh bez glutena**: ne smije sadržavati količinu glutena višu od 100 mg/kg u gotovom proizvodu

**Kruh posebne vrste:** - kruh sa krumpirom 500g: mora sadržavati više od 4% krumpirovog brašna ili krumpirovih pahuljica ili 10% kuhanog očišćenog krumpira računato na ukupnu količinu brašna;

**Kruh sa sjemenkama uljarica 500g**: mora sadržavati više od 5% sjemenki računato na ukupnu količinu brašna;

**Kruh sa bučinim sjemenkama 500g, kruh s fermentiranim mliječnim proizvodima 500g** (jogurt, kefir i dr.) kojem se u proizvodnji dodaje više od 10% fermentiranih mliječnih proizvoda računato na ukupnu količinu brašna;

**Drugi pekarski proizvodi:**

**- mlinci s jajima** moraju sadržavati više od 20 grama jaja u prahu ili 80 grama jajnog melanža sa 75% vode računato na 1 kg brašna.

**Burek** je pekarski proizvod od brašna, masti i vode ili druge dopuštene tekućine s dodatkom najmanje 20% sira računato na ukupnu količinu brašna. Burek mora sadržavati najmanje 10% masti računato na gotov proizvod s 45% vode.

**Krafne** su proizvodi iz kvasnog tijesta dobivenog miješanjem pšeničnog brašna i drugih sastojaka isprženi na jestivoj biljnoj ili svinjskoj masnoći.

**DEKLARACIJA**

Uredba (EU) br. 1169/2011 o informiranju potrošača o hrani / Zakon o informiranju potrošača o hrani i (Narodne novine, br.56/2013i 14/2014;56/2016;32/2019 ).

**DOKUMENTACIJA**

Ponuditelj obvezno mora dokazati da ima implementiran sustav za upravljanje sigurnošću hrane koji se koristi u prehrambenoj industriji (HACCP, ISO 22000:2005 ili neki drugi sustav koji koristi prehrambena industrija) te u tu svrhu mora dostaviti rješenje nadležnog ministarstva da ima in/tegriran sustav samokontrole koji uključuje odgovarajuću opremu i infrastrukturu objekata, održavanje higijene u objektima, odnosno sustav samokontrole temeljen na načelima HACCP-a kao i označavanje i sljedivost proizvoda, sukladno Zakonu o hrani, Zakonu o higijeni hrane i mikrobiološkim kriterijima za hranu i Pravilniku o pravilima uspostave sustava i postupaka temeljenih na načelima HACCP sustava.

Zadnja dva mikrobiološka izvješća briseva od ZZJZ površina u proizvodnji.

Gospodarski subjekt može dostaviti i jednakovrijednu potvrdu ovlaštene proizvoda tvrtke za certificiranje o uvedenom HACCP sustavu.

Važeće rješenje/odobrenje/potvrda dostavlja se u presliku.

Specifikacije za sve proizvode na hrvatskom jeziku.

Sanitarna knjižica i položen tečaj o higijenskom minimumu, osobe koja manipulira sa hranom (vozač) prema Zakonu o zaštiti pučanstva od zaraznih bolesti (NN 79/07; 113/08; 43/09; 130/2017).

**DINAMIKA ISPORUKE**

***Svaki radni dan dva puta dnevno (osim nedjelje i državnih blagdana).***

***Prva isporuka u 5:30, druga isporuka u 10:30.***

**PAKIRANJE I TRANSPORT**

Namjenska poliolefin folija(perforirana), PVA polivinil acetat folije, PP vreće, PE vreće, PET folija, PEHD kutija i dr. dozvoljena kontaktna ambalaža.

**Prijevozno sredstvo:** čistoća prijevoznog sredstva, opremljenost mjeračima temperature, robno susjedstvo proizvoda(nije dozvoljen transport drugih namirnica).

Dostava u čistoj, namjenskoj PVC ambalaži.

**OSTALI ZAHTJEVI**

Provedba eksternog audita primjene HACCP sustava od strane Naručitelja, prije prve isporuke.

U slučaju neisporučene naručene količine, Dobavljač se obvezuje naručenu količinu dostaviti sljedeći radni dan.

U slučaju promjena dana dostave(neradni dani i sl), Dobavljač se obvezuje pisanim putem obavijestiti Naručitelja o promjenama, minimalno tri(3) dana, uključujući subotu i nedjelju, prije nastupajućeg neradnog dana.

Dobavljač se obvezuje za potrebe Daruvarskih toplica koji dostavljaju kruh i pekarske proizvode “ za potrebe HV Doljani dostavljati kruh i pekarske proizvode u narezanoj traženoj količini i peciva u zapakiranoj ambalaži.

Dobavljač se obvezuje za potrebe Daruvarskih toplica dostavljati kruh u narezanoj traženoj količini i zapakiranoj ambalaži a peciva u zapakiranoj ambalaži.

Dobavljač se obvezuje sljedeći radni dan preuzeti povrat kruha, koje mu Kupac predaje i od predane količine, izraditi krušne mrvice, koje dostavlja u zapakiranoj ambalaži, sa pripadajućom **zakonski propisanom deklaracijom, bez naplate.**

U slučaju dva uzastopna pisana prigovora na kršenje odredbi kvalitete proizvoda i ostalih odredbi koji su sastavni dio Ugovora, Naručitelja zadržava pravo postupiti prema odredbama zaključenog Ugovora, u dijelu koji se odnosi na raskid Ugovora.

**ZAVRŠNE NAPOMENE**

Specifikacija je sastavni dio Ugovora o nabavi i ovjera od strane Ponuditelja predstavlja prihvaćanje zahtjeva Naručitelja u pogledu kakvoće i sigurnosti hrane tijekom provedbe nadmetanja i trajanja ugovorne obaveze. Moguće naknadne izmjene i dopune navedenih propisa obavezuju Dobavljača na usklađenje i postupanje.

Ovjera Ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_